
Grozījumi Kolektīvās finansēšanas pakalpojumu likumā
Izdarīt Kolektīvās finansēšanas pakalpojumu likumā (Latvijas Vēstnesis, 2022, 76. nr.) šādus grozījumus:
1. Aizstāt visā likumā vārdu "Komisija" (attiecīgā locījumā) ar vārdiem "Latvijas Banka" (attiecīgā locījumā).
2. Aizstāt visā likumā vārdus "normatīvie noteikumi" (attiecīgā locījumā) ar vārdiem "noteikumi" (attiecīgā locījumā).
3. Aizstāt 4. panta pirmajā daļā vārdus "Finanšu un kapitāla tirgus komisija (turpmāk – Komisija)" ar vārdiem "Latvijas Banka".
4. Izslēgt 16. pantu.
5. Aizstāt 17. panta pirmajā daļā vārdus "izskata to klientu iesniegumus un sūdzības, kuri nav uzskatāmi par patērētājiem" ar vārdiem "izskata ieguldītāju un klientu iesniegumus un sūdzības".
6. Izslēgt 18. pantu.
7. Papildināt likumu ar 19. pantu šādā redakcijā:
"19. pants. Ziņošana Latvijas Bankai par iespējamiem un faktiskiem pārkāpumiem
(1) Par iespējamiem un faktiskiem šā likuma, uz šā likuma pamata izdoto Latvijas Bankas noteikumu un Eiropas Savienības tieši piemērojamo tiesību aktu kolektīvās finansēšanas pakalpojumu jomā pārkāpumiem ikviena persona var ziņot Latvijas Bankai.
(2) Latvijas Banka izveido un uztur efektīvu un uzticamu ziņošanas sistēmu, kas ietver vismaz šādus elementus:
1) kārtību, kādā tiek saņemti ziņojumi par pārkāpumiem un kādā veicama turpmākā rīcība;
2) saskaņā ar normatīvajiem aktiem par fizisko personu datu aizsardzību – tās personas datu aizsardzību, kura ziņo par pārkāpumu, kā arī tās fiziskās personas datu aizsardzību, kura tiek turēta aizdomās par pārkāpuma izdarīšanu;
3) noteikumus par tās personas konfidencialitātes nodrošināšanu, kura ziņo par pārkāpumu, izņemot gadījumu, kad šādu ziņu izpaušanu paredz Latvijas Republikas tiesību akti.
(3) Latvijas Banka nosaka prasības un kārtību ziņošanai par iespējamiem un faktiskiem šā likuma, uz šā likuma pamata izdoto Latvijas Bankas noteikumu un Eiropas Savienības tieši piemērojamo tiesību aktu kolektīvās finansēšanas pakalpojumu jomā pārkāpumiem un saņemto ziņojumu apstrādes kārtību."
8. Papildināt likumu ar pārejas noteikumiem šādā redakcijā:
"Pārejas noteikumi
1. Grozījums šā likuma 17. pantā par patērētāju tiesību aizsardzības finanšu pakalpojumu jomā uzraudzības nodošanu Latvijas Bankai un grozījums par 18. panta izslēgšanu stājas spēkā 2027. gada 1. janvārī.
2. Līdz 2026. gada 31. decembrim saņemtos iesniegumus un sūdzības par šā likuma un citu patērētāju tiesību aizsardzības normatīvo aktu pārkāpumiem, ja tie saistīti ar kolektīvās finansēšanas pakalpojumu sniegšanu, Patērētāju tiesību aizsardzības centrs izskata, piemērojot tās tiesību normas, kas bija spēkā attiecīgā iesnieguma vai sūdzības saņemšanas dienā."

